# data[].attributes.body
Vedd elő a befőttesüvegeket, ragassz a tető belsejébe hóspray-jel lefújt fenyőfákat, majd dobálj bele csillogó dekorpapírt. Ha ez megvan, tekerd rá az üvegre, és állítsd fejjel lefelé. Szerintünk menő karácsonyi dekoráció!

# data[].attributes.body
Papírból hajts egy gúla formát, tekerj köré zöld cérnát, és textilragasztóval kend be. Ha megszáradt, vedd le a kúpról és ragassz rá pici cukorgyöngyöket és hópihéket. Könnyű és csodaszép!

# data[].attributes.body
Vegyél kreatív boltban hungarocell karikát, majd ragasztópisztollyal rögzítsd rá a díszeket. Ugye, hogy szép és mutatós karácsonyi dísz lett belőle?

# data[].attributes.body
Mutatós világító hóembert készíthetsz műanyag poharakból, ha összeilleszted és összeragasztod őket, csak kicsit felöltözteted és papírból gombokat és arcot ragasztasz neki. Arra azért figyelj, hogy ne gyertyára rakd rá, mert meglehetősen könnyen kigyulladhat. Inkább lámpára helyezd búra helyett.

# data[].attributes.body
Vágj egy kúp formát erős kartonpapírból, majd díszítsd gombokkal, csipkével, fonallal, színes matricákkal. Lehet csillogó is, szalaggal díszített. Ez garantáltan nem fog lepotyogni az ünnep végén.

# data[].attributes.body
A karácsonyi füzérek garantálják ünnepi hangulatot. A legjobb ha mindenhová akasztasz egyet: a lépcsőre, a mennyezetre, a falakra, a szekrényekre, ajtókra és természetesen a karácsonyfára. Készítsd el ezeket az egyszerű füzéreket papírból vagy fóliából.

# data[].attributes.body
Csak néhány felesleges toboz kell (ezt akár szedhetsz a közeli erdőben is), pár színes szalag, úszógyertya, vagy akár mécsestartó és néhány mutatós fahéj rúd.

# data[].attributes.body
Ha maradunk a tobozoknál, akkor kisebb filc darabokkal csodás állatkák (süni vagy bagoly) készíthető belőlük. Ha veszel egy két átlátszó karácsonyfagömböt, akkor kedved szerint díszítheted. Ragasztózd be átlósan a díszt és szórd tele csillámmal vagy flitterrel! Szuperül fog mutatni a fán!

# data[].attributes.headline
90 kifinomult karácsonyi dekorációs tipp

# data[].attributes.subject
90 kifinomult karácsonyi dekorációs tipp

# data[].attributes.attachment_link.readable_text
Ragyogd túl a tavalyi év karácsonyi dekorációját! Ütős ünnepi tippjeinkkel garantáltan olyan csodássá alakíthatod otthonod, ahol csupa öröm lesz a Karácsony!

Ezt a cikkünket évről-évre elővesszük, és leporoljuk és újabb menő tippekkel bővítjük. Célunk, hogy létrehozzuk a legnagyobb karácsonyi kreatív és "csináld magad" dekoráció ötlettárat. Ha ismerős egy ötlet, akkor csak görgess tovább, mert valamennyi kategóriát bővítettük izgalmas megoldásokkal, amiket még nem láttál. :)

Abban biztosan sokan egyetérthetünk, hogy a karácsony legtöbbünk kedvenc ünnepe. Ez az az időszak, amikor összegyűlik a család és a hetek, hónapok intenzív előkészülete végre beérik. A légkör, a fények, az illatok, az ételek mind-mind megteremtik azt a varázslatos karácsonyi hangulatot.

Azért, hogy idén se maradj szuper dekoráció nélkül, többek között a nappalidra, a karácsonyfádra és a terítékedre is gondoltunk a DIY karácsonyi ötletek mellett. Éld át a karácsonyi hangulatot top dekorációs ötleteinkkel!

Nappali karácsonyi dekoráció

Ez az a helyiség, ahol nagy valószínűséggel a legtöbb időt fogjátok tölteni a vendégekkel, ezért a nappalinak kell a legnagyobb díszben pompáznia. Na persze mértékkel, de ha Te is hasonlóan gondolkodsz, válogass nappali dekorációs ötleteink közül és nyűgözd le a rokonságot és a barátaidat!

Karácsonyi dekor tippek az étkezőbe

Mára már minden adott, hogy karácsonykor is a legtöbbet hozd ki az étkeződ díszítéséből. Legyen szó az asztalról, székekről, evőeszközökről vagy egyéb dekorációs elemről, itt mindenre találsz egy fantasztikus alternatívát!

Klasszikus színvilág vintage elemekkel

A vintage stílus remekül illik a karácsonyhoz, így az étkezőasztalon is varázslatos hangulatot teremthetsz vele, főleg ha választasz mellé ilyen nagyobb méretű gyertyatartókat, amelyek egy másik időbe repítenek majd vissza!

Karácsonyfa variációk, ha nem éred be eggyel...

Ha idén szeretnél egy kicsit elrugaszkodnia hagyományoktól vagy szeretnél valami meghökkentőt, akkor az alábbi karácsonyfa megoldásokat valószínűleg Neked gyűjtöttük össze. Ha pedig valamelyiket alkalmazod, biztosan Neked lesz a legkülönlegesebb karácsonyfád.

Karácsonyfa díszek és egyéb kiegészítők

Dobd fel a karácsonyfát, polcokat, kandallókat, lépcsőt egyedi díszekkel, az alábbi szekcióban ehhez hoztunk jobbnál jobb ötleteket. Modern, klasszikus vagy feltűnő? Itt megtalálod a legszuperebb variációkat!

Dekorációs tippek a karácsonyi világításhoz

A különböző színű fények, fényfüzérek használata alapvető kiegészítője ennek az ünnepnek, hiszen csodálatos, semmivel sem összehasonlítható légkört teremtenek. Legyen szó egyházról, utcáról vagy egy egész városról, a karácsonyi fényeket mindenki imádja és előszeretettel alkalmazza is.

Karácsonyi fali dekoráció

Karácsonykor a lakás minden pontja díszbe borul, nem lehetnek kivételek ez alól a falak sem. Természetesen az ízlésesség itt is fontos szempont, ezért ha Neked is ez a célod, összegyűjtöttünk néhány szuper megoldást!

A karácsony kihagyhatatlan eleme: adventi naptár

Az adventi kalendáriumok mai napig nagyon népszerűek és nagyon sok kész verzió közül lehet már válogatni. De ha Te idén nem megvásárolnád, hanem magadnak készítenéd el, mutatunk néhány tippet, amelyeket élmény lesz megalkotni!

Csodás és egyedi csomagolás ötletek karácsonyi hangulatban

Biztosan sokunk egyik kedvenc látványa a karácsonyfa alatt található ajándék özön, amelyek szépen sorban várják, hogy kibontsuk őket. Gyönyörűen mutat a sok-sok színes és csillogócsomagolás egymás mellett, de mi lenne, ha idén Te magad készítenéd el magát a csomagolópapírt és a dekorációkat is? Egy kicsi DIY, kicsi újrahasznosítás és a kreativitásod találkozása: ezek egyesülnek a következő képsorokban.

Kültéri karácsonyi dekoráció minden mennyiségben!

Ha már bent minden készen áll a karácsonyi atmoszféra megteremtéséhez, vándoroljunk a házon kívülre. Díszítsd fel az ajtót, ablakot, ha van teraszod, kerted - fényekkel, díszekkel és élvezd az ünnep szellemét!

Extra karácsonyi dekor tippek a fanatikusoknak!

Ha Neked a karácsony egyenlő a jó értelemben vett túlzással, akkor kattanj rá az alábbi tippekre. Ebben a kategóriában ugyanis olyan ötleteket találsz, amelyekkel még erőteljesebben fokozhatod a karácsonyi hangulatot.

Válaszd akármelyik ötletet (akár többet is), sose felejtsd el, hogy otthonod leginkább attól lesz kellemes, ha azokkal töltöd meg, akiket szeretsz. Meghitt és békés karácsonyt kívánunk!

# data[].attributes.attachment_link.title
140 kifinomult karácsonyi dekorációs tipp, amivel garantáltan feldobhatod otthonod! [2024-es friss ötletek]

# data[].attributes.attachment_link.description
Ragyogd túl a tavalyi év karácsonyi dekorációját! Ütős ünnepi tippjeinkkel garantáltan olyan csodássá alakíthatod otthonod, mintha nálad lakna a Karácsony Szelleme. Nyakunkon a Karácsony, ezért többek között a nappalidra, a karácsonyfádra és a terítékedre is gondoltunk a DIY karácsonyi ötletek mellett.

# data[].attributes.body
Szabadidőmben nagyon sok cserépbabát szoktam készíteni. Karácsonyra most egy ilyen telapós/télanyósat festettem, amely kültéren és bent a lakásban is nagyon jól mutat.

# data[].attributes.attachment_link.description
Lassan november, végre hivatalosan is el lehet kezdeni a karácsonyra való felkészülést. 🙂Imádok bolti minőségű díszeket csinálni házilag. Az alábbi dísz egy...